Diari Oficial de la Generalitat Valenciana


Sumari del DOGV 6830, del 31-07-2012 (2012/7267)

Aprovació del programa d'actuació integrada UE P-15 del pla general d'ordenació urbana i adjudicació de la condició d'urbanitzador.
-----------------------------------------------------------------------------------------------------------------------------------

### Dades del document

Número de DOGV
:   6830

Data del DOGV
:   31-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7267


Data del document
:   17-07-2012

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * administració local
    * pla d'urbanisme

Aprovació del programa d'actuació integrada UE P-15 del pla general d'ordenació urbana i adjudicació de la condició d'urbanitzador. [2012/7267]  
L'alcalde president de l'Ajuntament d'Alcalà de Xivert fa saber:   
  
El Ple de l'Ajuntament, en la sessió celebrada el dia 30 de setembre de 2009, va adoptar l'acord que té la part dispositiva que segueix.  
  
Primer. Aprovar, provisionalment, el projecte d'urbanització d'acord amb les condicions establides en l'informe emés per l'arquitecte municipal, a conseqüència de la valoració de l'alternativa tècnica, d'acord amb el que disposa l'article 155.1 de la Llei Urbanística Valenciana (LUV), i que s'indiquen a continuació, per la qual cosa, dins del termini assenyalat, s'haurà de presentar un text refós que en facen esment:  
  
- Les seccions tipus proposades, encara que respecten els amples dels vials definits pel pla general d'ordenació urbana, direccions, etcètera, hauran de refer-se i coordinar-se amb els serveis tècnics d'este Ajuntament i també amb la policia local.  
- Les infraestructures (clavegueram, aigua potable, subministrament en baixa i mitjana tensió, enllumenat públic, pluvials i telefonia) comprendran tots els vials i s'estendran fins als límits de l'àmbit. En concret el subministrament en baixa tensió comprendrà tots els fronts de façana de les diferents parcel·les i en cada una d'estes s'instal·larà una caixa general de protecció, la xarxa de clavegueram i pluvials s'estendrà per tot l'àmbit d'urbanització, esta última es connectarà amb la xarxa de pluvials de la P-8.  
- La xarxa de pluvials es dimensionarà tenint en compte les aportacions d'aigua de les zones adjacents i no sols dels vials de l'àmbit d'urbanització. El diàmetre mínim d'esta instal·lació serà de 600 mm.  
- Les infraestructures de subministrament elèctric en baixa i mitjana, d'aigua potable i telefonia, comptaran amb l'aprovació de les diferents companyies subministradores i hauran de quedar reflectides en el projecte d'urbanització.  
- S'eliminaran totes les instal·lacions aèries que discórreguen per l'interior de l'àmbit, mentre que els suports necessaris per al desmuntatge de les instal·lacions hauran de quedar al límit de l'àmbit sense entorpir la circulació de vehicles i vianants.  
- La instal·lació de l'enllumenat exterior s'ajustarà a allò que s'ha indicat en el Reglament d'Eficiència Energètica i en les directrius de l'Ajuntament (columnes, lluminàries, telegestió, etc.).  
- S'haurà d'incloure l'arbratge d'alineació així com el reg de degoteig als carrers de 12 metres.  
- La gespa de la zona verda serà eliminada i se substituirà per plantes o arbustos de baix manteniment, en l'elecció es tindrà en compte la proximitat al mar, els vials interiors es pavimentaran i estaran delimitats de les zones verdes amb travesses de fusta. També s'haurà de dissenyar una zona amb jocs per a xiquets.  
- La zona verda es definirà d'acord amb criteris municipals. S'haurà d'aportar un pla més detallat, que definisca totalment les zones verdes.  
  
- Les illes de contenidors estaran compostes per cinc bústies i es distribuiran de tal manera que la distància màxima entre estes siga de 200 metres. El model s'ajustarà a l'utilitzat per l'Ajuntament.  
- Totes les infraestructures i obres a dur a terme s'ajustaran a l'ordenança reguladora de les obres d'urbanització, execució de rases i reposició d'infraestructures.  
Les variacions que es deriven dels apartats anteriorment indicats no comportaran cap retaxació.  
El compliment de la resta de condicionants tècnics i genèrics establits en les bases publicades per al desenvolupament del programa d'actuació integrada serà supervisat en el projecte d'urbanització definitiu i durant la seua execució.  
  
Segon. Aprovar la proposició juridicoeconòmica presentada per José Román Albert Cucala, en representació de la mercantil Roalku Mediterránea, SL, per al desenvolupament del programa d'actuació integrada P-15.  
Tercer. Aprovar el programa d'actuació integrada corresponent a la unitat d'execució de sòl urbà UE P-15 del Pla General d'Alcalà de Xivert amb l'assignació de 56 punts, aplicant la ponderació establida en les bases particulars, la puntuació assignada a la 26,00 correspon a l'alternativa tècnica (40% dels 65 punts) i 30,00 punts a la proposició juridicoeconòmica (60% de 50 punts) i adjudicar la condició d'urbanitzador a la mercantil Roalku Mediterránea, SL, amb subjecció a les observacions formulades en els informes tècnics esmentades anteriorment i condicionat a l'obtenció de l'informe favorable de l'entitat concessionària del servei de proveïment d'aigua d'este municipi (FACSA) que continga contestació per part de la Confederació Hidrogràfica del Xúquer amb indicació de la suficiència de recursos hídrics que permeten proveir l'esmentada unitat o, si no n'hi ha, referència al silenci administratiu, i sense perjuí de qualssevol altres informes vinculants que de conformitat amb la legislació vigent siguen necessaris per a començar les obres d'urbanització l'obtenció de les quals haurà d'assumir-se com a compromís obligació de l'agent urbanitzador.   
  
  
Quart. Advertir José Román Albert Cucala, en representació de la mercantil Roalku Mediterránea, SL, com a agent urbanitzador, que haurà de complir amb els següents terminis per al desplegament i execució del programa:   
- Termini màxim de presentació dels textos refosos del projecte d'urbanització: 1 mes des de la formalització del conveni entre l'Ajuntament i urbanitzador.   
- Termini màxim de presentació del projecte de reparcel·lació: 2 mesos des de l'aprovació definitiva del projecte d'urbanització.   
- Termini màxim de presentació dels textos refosos del projecte de reparcel·lació: 15 dies des de la notificació de les modificacions a introduir.   
- Termini màxim d'inici de selecció de l'empresari constructor: 1 mes des de l'aprovació definitiva del text refós del projecte de reparcel·lació.   
- Termini màxim d'execució de la urbanització: 10 mesos des de la selecció del constructor.   
- Termini màxim edificació dels solars: 2 anys des de la recepció de les obres d'urbanització.   
  
Cinqué. Publicar el present acord plenari d'aprovació d'este programa en el Butlletí Oficial de la Província de Castelló, una ressenya d'esta aprovació en el Diari Oficial de la Comunitat Valenciana i en el Diari Oficial de la Unió Europea a l'efecte establit en els articles 106.1 i 137.7 LUV i l'article 327.2 del Reglament d'Ordenació i Gestió Territorial i Urbanística (ROGTU).  
  
Sisé. Comunicar a la mercantil Roalku Mediterránea, SL, de conformitat amb l'article 138 LUV, que en el termini d'un mes, a partir de la notificació de l'acord d'aprovació i adjudicació del programa a l'adjudicatari, haurà de presentar un resguard acreditatiu d'haver constituït la garantia definitiva per un import del 10% de les càrregues d'urbanització i procedir a la formalització en document administratiu que es procedirà a la formalització en document administratiu del contracte per al desplegament i execució del programa d'actuació integrada corresponent a la unitat d'execució UE P-15 de sòl urbà del Pla General d'Alcalà de Xivert.   
Amb anterioritat a la formalització del contracte, la mercantil Roalku Mediterránea, SL, haurà d'acreditar davant de l'Ajuntament d'Alcalà de Xivert la constitució de la garantia definitiva per la quantia establida en les bases reguladores del programa.  
  
Seté. Remetre a la conselleria competent en matèria d'urbanisme les actuacions del present programa d'actuació integrada als efectes establits en els articles 106.1 i 137.6 LUV.  
  
Huité. Notificar el present acord plenari, de conformitat amb l'article 137.7 LUV i 327 ROGTU, a tots els que consten com a interessats en les actuacions d'este procediment administratiu i donar compte de l'aprovació i adjudicació del programa d'actuació integrada corresponent a la unitat d'execució UE P-15 de sòl urbà del Pla General d'Alcalà de Xivert.   
  
Nové. El present acord plenari posa fi a la via administrativa i, de conformitat amb els articles 325, 447 i 448.3 ROGTU, amb caràcter previ a la interposició del recurs contenciós administratiu, es podrà interposar un recurs de reposició, davant del Ple de l'Ajuntament d'Alcalà de Xivert, dins del termini d'un mes comptador des de la notificació de l'acte administratiu, tot això de conformitat amb els articles 107.1, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alcalà de Xivert, 17 de juliol de 2012.- L'alcalde: Francisco Juan Mars.